b'\n_START_ARTICLE_\nFilippo Santoro\n_START_PARAGRAPH_\nFilippo Santoro (s. 12. hein\xc3\xa4kuuta 1948) on italialainen, my\xc3\xb6s Brasiliassa toiminut roomalaiskatolinen arkkipiispa. H\xc3\xa4net vihittiin papiksi Bari(-Canosan) arkkihiippakuntaan Italiaan 20. toukokuuta 1972 ja nimitettiin Brasiliassa S\xc3\xa3o Sebasti\xc3\xa3o do Rio de Janeiron arkkihiippakunnan vihkipiispaksi sek\xc3\xa4 Tuscamian titulaaripiispaksi 10. huhtikuuta 1996. Piispaksi vihkiminen seurasi 29. kes\xc3\xa4kuuta. P\xc3\xa4\xc3\xa4konsekraattorina toimi Eug\xc3\xaanio de Ara\xc3\xbajo Sales, jota avustivat Gianni Danzi ja Karl Josef Romer._NEWLINE_Santoro nimitettiin brasilialaisen Petr\xc3\xb3polisin hiippakunnan johtoon 12. toukokuuta 2004, ja h\xc3\xa4net asetettiin sen piispaksi 11. kes\xc3\xa4kuuta._NEWLINE_Santoro sai 21. marraskuuta 2011 nimityksen italialaisen Taranton arkkipiispaksi, ja t\xc3\xa4h\xc3\xa4n virkaan h\xc3\xa4net asetettiin 5. tammikuuta 2012.'